GiliGold/VAD_KnessetCorpus huggingface dataset:
אורית זוארץ: אני מדברת על הצעת החוק של גדעון סער שהוסרה על ידך.
ציפי חוטובלי: את הצעתו של גדעון סער אני מכירה היטב.
ציפי חוטובלי: היא הצעת חוק שהייתה מטיבה בעיקר עם השכבות מהעשירונים ואלפיונים העליונים.
אורית זוארץ: אני במקרה הייתי מעורבת בקידום הצעת החוק.
ציפי חוטובלי: הצעת חוק שניסתה לרקוד בכל העולמות.
ציפי חוטובלי: היא הצעת חוק בלתי עבירה.
אורית זוארץ: אני סומכת על האינטליגנציה ועל הניסיון של חבר הכנסת והשר גדעון סער שידע מה הוא עושה.
אורית זוארץ: לכן אני אומרת שכאשר שינו את המתווה לחלוטין ממתווה שמכיר בהוצאות טיפול בילדים והלכו למתווה של שיקום, שדרוג ושיפוץ מעונות וצהרונים, זה לא עניין אידיאולוגי - - -
ציפי חוטובלי: אני אומרת "תנו חינוך חינם לגיל הרך ולא בדרך של מס הכנסה".
ציפי חוטובלי: זה כלי שאינו רלוונטי לצרכים של הטבה עם השכבות החלשות במדינת ישראל.
ציפי חוטובלי: רוב הנשים - - -
אורית זוארץ: מדובר כאן בהטבה בנקודות זיכוי ובהטבה במס הכנסה שלילי.
אורית זוארץ: גם שר האוצר משתמש בכיוונים האלה.
אורית זוארץ: תרשי לי ברשותך לסיים את דבריי.
אורית זוארץ: אני אודה לך אם תתני לי לסיים את דבריי ואז תוכלי להתייחס אליהם, יש לי כמה נקודות שאני רוצה להתייחס אליהן.
ציפי חוטובלי: אני מציע שתהייה פרודוקטיבית.
ציפי חוטובלי: הייתה לך הזדמנות להתייחס לכנסת שקיבלה החלטה.
אורית זוארץ: בתהליך שינוי המתווה לא נעשתה בדיקה מעמיקה של צרכים.
אורית זוארץ: לא היה מיפוי הצרכים ברמה הארצית, לא נעשתה שום בדיקה מעמיקה של האפשרות או היכולת של הרשויות המקומיות ושל ראשי הרשויות להשתתף בהקמת מעונות.
אורית זוארץ: התקבלה כאן החלטה והיא הונחתה על משרד התעשייה, המסחר והתעסוקה.
אורית זוארץ: זה מה שיש לי לומר בהקשר הזה.
אורית זוארץ: לגבי הגעת הכסף לייעודו, אני חושבת שבפרק הזמן שניתן נעשתה עבודה במשרד התעשייה, המסחר והתעסוקה.
אורית זוארץ: גם אני לא כל כך מרוצה ממה שנעשה, אבל הבדיקה צריכה להיעשות כאן במסגרת הוועדה וגם לגבי תהליך קבלת ההחלטות שנעשה.
אורית זוארץ: אני לא רואה כאן את טליה שנלחמה כל כך.
אורית זוארץ: הפניה שלנו למשרד התעשייה, מסחר והתעסוקה ואת כל השאלות ששאלנו אחרי שהתקבלה ההחלטה ואחרי שהחוק עבר,  הם "תלכו ותבדקו".
אורית זוארץ: זה מאוחר מדי, זה מעט מדי.
אורית זוארץ: מדובר כאן על תהליך עקום ומעוות שלא מוביל אותנו לשום מקום.
אורית זוארץ: היום אנחנו צריכים למזער את הנזקים ולראות איך הארגונים יכולים לעמוד בקריטריונים האלה.
אורית זוארץ: מאיפה הארגונים יכולים לגייס את ה- matching  ?
אורית זוארץ: אני אמרתי כאן ישר בוועדה, ואפשר לחזור לפרוטוקולים, ראשי הרשויות ברובם ובעיקר ברשויות החלשות, אני מדברת על הרשויות בפריפריה ועל המגזר הערבי, על המגזר הדתי והחרדי, ולא רק הדתי והחרדי אלא הרבה רשויות נמצאות בקשיים.
אורית זוארץ: הם לא יוכלו להשתתף לא בשיפוץ, לא יוכלו להשתתף ב- matching  ולא יוכלו ליישם את הרעיון הוירטואלי הזה.
אורית זוארץ: אנחנו נמשיך לעקוב אחרי משרד התעשייה, המסחר והתעסוקה ולראות איך הוא יכול לפעול בתוך המציאות הבלתי אפשרית הזאת כדי לקדם את ההחלטה המעוותת הזאת.
שלמה מולה: תודה רבה גבירתי יושבת הראש.
שלמה מולה: האמת היא שאני לא הייתי שבע רצון מהסיכום שהיה.
שלמה מולה: אנחנו ידענו שהאוצר והמשרדים השונים, ובעיקר משרד התעשייה, המסחר והתעסוקה יציבו מכשולים.
שלמה מולה: הרצון - למרות שלא היינו בטוחים שזה יופעל, החששות שלנו באמת מתממשות.
שלמה מולה: זה עצוב ואני חושב זה באמת נורא.
שלמה מולה: הרשות השלטונית קבעה, מבטיחה גם לארגוני נשים ועוד, אבל כשאתה בוחן אתה לא רואה את האור בקצה המנהרה שאני יכול להגיד שיש תאריך יעד והכל יתחיל לפעול.
שלמה מולה: זאת הנקודה המרכזית.
שלמה מולה: יתכן שהאוצר מצליח לכופף אותנו ואפילו את פסיקת בית הדין הגבוה ואפילו שאנחנו אומרים שנלך בדרך עקיפה.
שלמה מולה: יכול להיות שלא היינו צריכים להסכים לכך.
שלמה מולה: יתכן שהיה עלינו להסכים שהחלטת בית הדין הגובה לצדק לעתירה של שדולת הנשים תמומש כלשונה וככתבה.
שלמה מולה: אז לא היינו צריכים לא את הבירוקרטיה ולא את התהליכים.
שלמה מולה: אבל יש חוק ואת החוק צריך לקיים.
שלמה מולה: הדרך הייתה הרבה יותר קלה, הרבה יותר פשוטה.
שלמה מולה: זה לא קרה.
שלמה מולה: אני מכיר את הטיעון ואת הויכוחים האידיאולוגיים בעניין החוק של גדעון סער.
שלמה מולה: אין שום בעיה שאנחנו נסייע למעמד הביניים.
שלמה מולה: אני הולך עם הראש זקוף.
שלמה מולה: מעמד הביניים הוא הנושא את הנטל בחברה הישראלית.
שלמה מולה: מי שרוצה לקיים חברה יותר צודקת צריך לתת משהו גם למעמד הביניים.
שלמה מולה: - היה ניתן למצוא פתרון.
שלמה מולה: למעמד הגבוה שמרוויח יותר היה ניתן לקבוע תבחינים שמאפשרים.
שלמה מולה: אבל זה לא קורה.
שלמה מולה: לעניין הזה, אני מבקש ממך יושבת ראש הוועדה וגם מיושב ראש הוועדה משה גפני, יש לי את הזכות להיות חבר בשתי הוועדות, לדעתי צריך לקבוע תאריך יעד מאוד מוגדר שנדע כשאנחנו מגיעים לדיוני התקציב אם יש בשר להבטחות שמבטיחים לנו או לא.
שלמה מולה: אז נחליט, ואולי נחליט שאולי בדיוני התקציב שיתקיימו בחודש אוקטובר נובמבר דצמבר בנושאי התקציב לשנתיים, יכול להיות שנצטרך למצוא דרך לפתרון הבעיה.
אורית זוארץ: כבוד היושבת ראש עוד הערה אחת.
אורית זוארץ: אני מצפה שבדיוני התקציב שמעבר לנושאי השיפוץ, בינוי והרחבה והקריטריונים שנקבעו יינתן מענה גם לזכויות האדם של העובדות במסגרות האלה, היום זכויות האדם שלהן מופרות.
איתי סבירסקי: אני עו"ד איתי סבירסקי מארגון "כוח לעובדים" שמייצג את מטפלות המשפחתונים.
איתי סבירסקי: המטרות של ההסדר שמדובר עליו כאן בין אם זה מעונות יום ובין אם זה משפחתונים, כמובן הן מטרות חברתיות מאוד מאוד חשובות.
איתי סבירסקי: אנחנו שומעים כאן שהתקציב הולך וגדל.
איתי סבירסקי: אבל מי שהם חוד החנית שמבצעות את המדיניות הזאת, אני מתכוון למדיניות המשפחתונים או העסקה בתנאי העסקה שערוריתיים מתחת לכל מדרגה.
איתי סבירסקי: הן מועסקות למעשה כעצמאיות כשאין שום דבר עצמאי בתפקוד שלהן.
איתי סבירסקי: הן מועסקות בשכר שהוא מתחת לשכר המינימום פלוס זכויות מינימליות.
איתי סבירסקי: זה משהו שלא יכול להיות.
איתי סבירסקי: משרד התעשייה, המסחר והתעסוקה שבאגפים אחרים שלו הוא אחראי על אכיפת חוקי עבודה ועל סטנדרטים נורמלים של עבודה.
איתי סבירסקי: אני חושב שהדבר הזה חייב להיות מתוקן.
איתי סבירסקי: היה איזה תיקון בשנה שעברה.
איתי סבירסקי: אבל אנחנו נמצאים במצב שאי אפשר להמשיך איתו.
איתי סבירסקי: היום זה ממש לא מאפשר להתפרנס ולחיות בכבוד.
ציפי חוטובלי: אני מסכימה עם כל מלה שלך.
ציפי חוטובלי: אני חושבת שכדאי שהוועדה לקידום מעמד האישה תקדיש דיון נפרד לנושא הזה.
ציפי חוטובלי: אני מניחה שכבר במושב החורף נקיים אותו.
איתי סבירסקי: ברשותך יושבת הראש אני רוצה להצביע על עוד נקודה אחת.
איתי סבירסקי: הפיקוח של משרד התעשייה, המסחר והתעסוקה שמתבצע בשנים האחרונות, למעשה ישנה הפרטה ומפריטים את הפיקוח ומעבירים אותו לגופים אחרים, אנחנו בשטח יום יום  נתקלים בעיות קשות מאוד בנושא ההפרטה.
איתי סבירסקי: לדוגמה בעיה אחת של פתיחת משפחתונים במספרים לא פרופורציונאליים אצל הגופים הזכיינים שזכו במכרזים על חשבון משפחתונים קיימים.
איתי סבירסקי: זה אלמנט אחד.
איתי סבירסקי: האלמנט הנוסף הוא הפיטורין או הפחדה של מטפלות המועסקות במסגרת הזכיינים מלהתאגד, לצורך העניין "כוח לעובדים".
איתי סבירסקי: זאת אומרת שברגע שאנחנו עוברים כאן מרשות ציבורית לגורם פרטי שכל מה שמעניין אותו זה הרווח, יושבים כאן נציגי חברת "נאות מרגלית", הקשורה לש"ס שהיא אחת מהזכיינים.
איתי סבירסקי: אנחנו רואים שם דברים שלא ראינו ברשויות הציבוריות, יש דברים שחוצים קו אדום בנוגע להתנהגות הוגנת מצד רשות.
ציפי חוטובלי: אני באמת חושבת שכרגע הדיון לא יכול לעסוק בזה.
ציפי חוטובלי: זה לא נושא הדיון ואני אשמח לקיים על כך דיון.
איתי סבירסקי: זה קשור לנושא הכללי.
איתי סבירסקי: אני מבין שאין כרגע זמן אבל חשוב להקדיש לכך את הזמן.
ציפי חוטובלי: אני מסכימה שראוי להקדיש לכך דיון נפרד.
נעמי מורנו: אני מבקשת לשאול שאלה, אני מנהלת את האגף לגיל הרך ב"ויצ"ו" העולמית.
נעמי מורנו: יושבים כאן נציגים של כל הארגונים, אנחנו עובדים ביחד בתיאום.
נעמי מורנו: זה באמת כוח שנותן שירות ל- 70% מהילדים במדינת ישראל באמצעות במעונות היום, תמר אלמוג תוכל לאשר.
נעמי מורנו: אנחנו עובדים בכל הארץ, במרכז, בפריפריה.
נעמי מורנו: אנחנו מכירים את הצרכים בצורה לגמרי בלתי מתווכת.
נעמי מורנו: הצרכים למעונות יום הם רבים, רמת הביקוש למעונות יום – רשימות ההמתנה הם מדהימים.
נעמי מורנו: אוכלוסיית היעד שלנו היא בוודאי  האוכלוסייה המוחלשת, היא בוודאי אוכלוסייה בפריפריה אבל לא רק.
נעמי מורנו: הוזכר כאן קודם מעמד ביניים שהוא מאוד חשוב.
נעמי מורנו: זוגות צעירים ממעמד הביניים לא הם ולא אוכלוסייה מוחלשת יכולים להרשות לעצמם לקנות את שירות מעונות היום בכסף מלא ולכן צריך סבסוד גם וגם.
נעמי מורנו: לכן כשבאים לבנות קריטריונים לגבי פריסה, לגבי מיקוד לאוכלוסיות יעד אנחנו מדברים על חתך רחב יותר מהאוכלוסיות המוחלשות.
נעמי מורנו: גם למעמד הביניים וגם בפריסה הארצית ובוודאי בפריפריה.
נעמי מורנו: מי שיהיה במעונות באזור מודיעין שהיא אוכלוסייה צעירה וגם באזורים אחרים בארץ, אוכלוסייה גדולה ורחבה נשארת ללא מסגרות.
נעמי מורנו: כולם כאן מסביב לשולחן יודעים שקיים היום מחסור במעונות יום.
נעמי מורנו: אני לא מדברת על אוכלוסייה מבוססת שיכולה לקנות שירותים אחרים שאני לא יודעת אם הם קיימים או לא.
נעמי מורנו: אבל יש מגזרים רחבים מאוד בכל הארץ, בפריפריה ובאזורים אחרים שהם היום נטולי שירותים.
נעמי מורנו: פשוט נטולי שירותים.
נעמי מורנו: הלחץ על מעונות היום הקיימים הוא בלתי סביר.
נעמי מורנו: אולי חלק מכם יודע ושומע מה קורה, על כל מקום פנוי יש לנו שלושה ילדים שמתמודדים.
נעמי מורנו: זה מצב לא סביר.
ציפי חוטובלי: הישיבה הזאת תסתיים בדיוק עוד שתי דקות, אני אבקש לתת לתמר אלמוג לענות.
ציפי חוטובלי: כל מי שהגיע לכאן ורוצה לקבל תשובות נוספות אנחנו נקיים דיון מעקב נוסף על משרד התעשייה, מסחר והתעסוקה.
ציפי חוטובלי: אני מקווה שבליווי השר וסגנית השר.
ציפי חוטובלי: לדעתי זה חייב להגיע לדרגים האלה.
איתי סבירסקי: אולי יהיה אפשר להקדיש בדיון הבא זמן לנושא המטפלות.
גלי עציון: חברת הכנסת ציפי חוטובלי.
גלי עציון: אני חושבת שזה צריך להיות בזמן המאוד קרוב כי  אם לא תהייה ביקורת הדוקה על ההתקדמות ובמיוחד על הקריטריונים של הבינוי והשיפוץ, אז גם שנת הלימודים תשע"ב לא תתחיל  עם בינוי.
ירון מלך: אני חייב לסבר את האוזן על דבר אחד.
ירון מלך: אני מנהל הכספים של נעמ"ת.
ירון מלך: אם מסתכלים על התבחינים שהתפרסמו לציבור ולוקחים את הניקוד הגבוה ביותר לשיפוצים, בחשבון שלי זה יוצא 50 מעונות מתוך 1,700.
ירון מלך: אלו סדרי הגודל.
ירון מלך: יש סדר גודל של 5 מיליון שקל לשיפוץ, זה שווה ערך למספר המעונות שיקבלו את הסכום.
ירון מלך: הניקוד המקסימלי יביא ל- 50 מעונות מתוך 1,700.
ירון מלך: במקרה הטוב.
חזקיה משה: אני יכול לתת כדוגמה אחת בעניין המעונות, נאמר בישיבת הוועדה מינואר שיינתן מענה לילדים שנמצאים בגני הילדים והם סיימו את המעונות ובהתאם לגיל הם יכנסו בפנים.
חזקיה משה: נוצר מצב שכל הילדים שנולדו בין  30.11.07 עד 9.12.07 הם נמצאים בשנתונים של משרד החינוך, הם לומדים בגני גיל שלוש אבל לצהרונים הם לא נכנסים.
חזקיה משה: יש עוד דוגמאות נוספות אבל מקוצר הזמן לא אציין יותר.
ציפי חוטובלי: הערה טובה.
תמר אלמוג: אחרי כל מה ששמעתם גם מהמנהל הכללי של המשרד.
תמר אלמוג: אני מבקשת לחזור ולציין כי הדברים האלה נאמרו גם בישיבות הקודמות של הוועדה המכובדת הזאת.
תמר אלמוג: המשרד קיבל את החלטת הממשלה והכין תכנית ביצוע אופרטיבית.
תמר אלמוג: הפער בין הכתוב לביצוע הוא משמעותי ביותר וכרוך בתהליכים ארוכים, מורכבים ומתישים לפעמים.
תמר אלמוג: ציינתי את זה גם בפגישות הקודמות.
תמר אלמוג: אתן לכם דוגמה.
תמר אלמוג: הרחבת היצע לצהרונים, מעונות ובמשפחתונים לוקחים זמן שונה מבחינת הערכות של המקום, של המסגרת, של המפעיל.
תמר אלמוג: את זה צריך לקחת בחשבון.
תמר אלמוג: זה לא משהו שבלחיצת כפתור יש מחר ומחרתיים מאתיים משפחתונים ומאתיים מעונות.
תמר אלמוג: כשאנחנו הולכים להכיר בצהרון אנחנו חייבים לעשות את זה על פי קריטריונים, על פי נוהל ברור ומוגדר.
תמר אלמוג: זה אולי ישמע בירוקרטי אבל זו הדרך היחידה שלנו לוודא שהילדים שיגיעו לצהרון הזה ישהו במקום - - -
ציפי חוטובלי: תמר אלמוג, אני חייבת לומר לך משהו, אפילו ברמה הכי בסיסית, על הקריטריונים שפרסמתם.
ציפי חוטובלי: פרסמתם קריטריונים שנוגעים בעיקר לכל מה שנוגע לכללי בטיחות.
ציפי חוטובלי: כמעט לא היה שם דבר שנוגע לשיפוץ, הרי אף אחד מהמעונות האלה לא יהפוך במטה קסם פתאום למעון רחב יותר אם אין קריטריונים ברורים להרחבה.
ציפי חוטובלי: אני לא מבינה באמת איך אתם עובדים.
תמר אלמוג: המבחן של הרחבה והבנייה עדיין לא פורסם.
ציפי חוטובלי: של שיפוצים.
ציפי חוטובלי: שיפוץ מעון כדי שיהיה - - - -
גלי עציון: חלק מהעניין היה צריך לעבוד בצורה הפוכה.
גלי עציון: היה צריך להתחיל עם ההרחבה והבינוי, עובדה שיש היום לכאורה 8 מיליון שקלים שילכו לשום מקום כי לאף אחד אין שום מעון בנמצא שהוא מוכן ואפשר להיכנס אליו.
תמר אלמוג: אני עונה על זה.
תמר אלמוג: הייתה חשיבה במשרד שיהיה תעדוף בקידום המבחנים השונים.
תמר אלמוג: הרציונל שעומד מאחורי זה הוא אחד.
תמר אלמוג: פרקטי.
תמר אלמוג: כשאני מפרסמת את השיפוץ לפני הבנייה, אני אולי אאפשר לארגונים שפועלים, שיש להם מעון שהוא לא כל כך בטוח להיערך לפני שנת הלימודים הבאה בחופשת הקיץ ולערוך את השיפוצים ולהכין אותו ל- 1 בספטמבר.
תמר אלמוג: אין שום מצב שגם אם המבחן לבינוי היה מתפרסם לפני חודשיים שלושה שהמעון יבנה ויעמוד מוכן ב- 1 לספטמבר, אין דבר כזה.
נורית צור: למה לא קיימתם פגישה עם הארגונים עצמם כדי לבדוק את הנושאים האלה?
נורית צור: איך קורה שבירוקרטיה ממשלתית יושבת ודנה בדברים האלה שכל כך חשובים לארגונים רבים, זה לא נוגע לשדולה כי אנחנו לא מפעילות מעונות, אבל למה התיישבתם איתם ועשיתם את התעדוף?
אורית זוארץ: להתייחסות בתהליך התעדוף.
אורית זוארץ: הם עובדים בשטח והם יודעים בדיוק מה צריך.
אורית זוארץ: חבל שהדברים האלה לא נעשו מבעוד מועד.
אורית זוארץ: אני אמרתי את זה בדבריי ואין טעם לחזור עליהם.
תמר אלמוג: ראשית, אנחנו עובדים בשיתוף עם הארגונים ואנחנו נפגשים להתייעצויות מקצועיות ובתדירות מאוד גבוהה.
תמר אלמוג: נמצאים כאן הנציגים והם יוכלו להעיד.
תמר אלמוג: אני לא אומרת שאנחנו מתייעצים בכל דבר ודבר אבל על במרבית הדברים שמתרחשים בתחום מעונות היום הם יודעים.
תמר אלמוג: הם לא שומעים על שום דבר מהתקשורת.
קריאה: אני מבקשת - - -
ציפי חוטובלי: לא. לא.
ציפי חוטובלי: הישיבה הזאת ננעלת מבחינתי בכמה מסקנות.
ציפי חוטובלי: ראשית תמר אלמוג ואני נקיים פגישה.
ציפי חוטובלי: אני חושבת שההתנהלות הזאת לא מקדמת איזה עניין.
ציפי חוטובלי: אני אנסה לבדוק איפה הם החסמים.
ציפי חוטובלי: אין מנוס מלהזמין את סגנית השר ואת השר כדי לתת לנו תשובות על השאלות האלה.
ציפי חוטובלי: אתם מעכבים ואתם גורמים לכל ההסכם הזה להיות הסכם לא רלוונטי לקדנציה הזאת.
ציפי חוטובלי: אני הסכמתי ללכת על המתווה הזה בתנאי שעוד בקדנציה הזאת אנחנו נראה פירות, שעוד משפחות תקבלנה מעונות מסובסדים, שנראה עוד נשים שנכנסות גם למעגל העבודה וגם למעגל המעונות.
ציפי חוטובלי: כרגע התחושה היא שאתם עובדים לא נכון ולא חכם.
ציפי חוטובלי: אני לא מוכנה להמשיך לתת יד לישיבות מעקב כאלה.
ציפי חוטובלי: מבחינתי אם זה כרוך בפגישה עם המנהל הכללי, בפגישה איתך, אני אפגש עם כל מי שצריך.
ציפי חוטובלי: אבל בהמשך ההתנהלות הזאת אני לא חושבת שעוד ישיבת מעקב היא משהו שיועיל.
ציפי חוטובלי: כאן יש תעדוף שגוי של הקריטריונים, כמו שאמרה גלי עציון היה צריך קודם כל לדבר על הרחבת מעונות קיימים כדי שיוכלו לקלוט עוד ועוד תלמידים.
ציפי חוטובלי: דיבר כאן המנהל הכללי על הכפלה של פי ארבע של מספר הצהרונים.
ציפי חוטובלי: משש לא ברור לי איך זה הולך להתחרש במגע קסם - - -
תמר אלמוג: למה לא.
תמר אלמוג: לא אפשרתם לנו להסביר.
איטה עטיה: בנושא הצהרונים יש מתווה מאוד ברור.
איטה עטיה: אם היה זמן הייתי מסבירה.
נורית צור: בינתיים נשים שהיו יכולות לקבל הכרה לא מקבלות, אבל בגלל פסיקת ורד פרי 'אכלו אותה'.
ציפי חוטובלי: חברתי היקרה נורית צור, יש בינינו מחלוקת אידיאולוגית עמוקה מאוד.
ציפי חוטובלי: אני לא חושבת שזו הדרך ואני עומדת מאחורי ההתנגדות שלי.
נורית צור: אפשר שתהייה מחלוקת אידיאולוגית, אבל בינתיים אין  שום פתרון.
נורית צור: היה אפשר להתנות את זה.
ציפי חוטובלי: יש התחלה של פתרון.
ציפי חוטובלי: אני באמת חושבת שראוי שכולנו נאחד כוחות כרגע ולא לבכות על חלב שנשפך.
ציפי חוטובלי: זה מאוד לא פרודוקטיבי.
ציפי חוטובלי: בעיניי זו דרך לא נכונה להתמודד עם הבעיה.
ציפי חוטובלי: הבעיה האמיתית היא שאמהות לא מקבלות מעונות יום חינם לילדים שלהן.
ציפי חוטובלי: זאת הבעיה המרכזית.
ציפי חוטובלי: מנגנון הניסויים הוא מנגנון לא רלוונטי, מסורבל ולא מתאים לצורך הבעיה הזאת שנקראת חינוך - - -
נורית צור: מנגנון הקריטריונים פחות מסורבל?
ציפי חוטובלי: אחרי שהמעונות נבנים .
משה גפני: הצעת חוק יסודות התקציב (תיקון – פטור מדמי חכירה ליישובי קו עימות), התשס"ט-2009, של חברי הכנסת ישראל חסון ושי חרמש, והצעת חוק יסודות התקציב (תיקון – פטור מדמי חכירה ליישובי קו עימות), התש"ע-2010 של חברי הכנסת יצחק וקנין, אברהם מיכאלי ואמנון כהן.
משה גפני: מדובר בשתי הצעות זהות.
משה גפני: אני מבקש לאחד את 2 הצעות החוק.
שי חרמש: במציאות הקיימת כרגע ישנם שני אזורים שמוגדרים כאזורי קו עימות.
שי חרמש: אחד זה קו הלבנון - יש הגדרה ברורה מאוד של הקו וגם של היישובים – ואזור שני זה קו עימות דרומי שמגדיר  47 יישובים שנמצאים בטווח של 7 קילומטר מגבול רצועת עזה.
שי חרמש: ב-2 האזורים האלה ישנה החלטת מינהל שפוטרת את כל החוכרים החדשים מדמי חכירה.
שי חרמש: יזם שבא ורוצה לקבל את הקצאת הקרקע, מקבל את הקצאת הקרקע בשמאות ערך 0. נוצר עיוות בעניין כך שמי שבא מקרוב לאחד מהיישובים האלה לצורך שימוש קרקע כלשהו, אם זה מגורים, חקלאות, תעשייה, עסקים, מסחר, תיירות וכו', מקבל את הקרקע בהקצאת חינם, ואילו מי שיושב שם, מעבד את זה כבר 10,20,30,40 ו-50 שנה ויוצא עם הטרקטור על הבוקר לקטוף במטעים בגבול הלבנון או עם הטרקטור בקיבוץ נירים צריך לשלם דמי חכירה.
שי חרמש: חבר הכנסת וקנין ואני ביקשנו לתקן את העניין הזה.
יצחק וקנין: בשנת 2002 התקבלה החלטת מינהל דומה להצעת החוק שלנו שמבקשת לפטור מדמי חכירה.
יצחק וקנין: בא המינהל, העביר את ההחלטה ושר האוצר לא חתם.
יצחק וקנין: זה נתקע עד היום.
יצחק וקנין: בעקבות הצעת החוק שלנו התכנסה שוב מועצת המינהל.
יצחק וקנין: מועצת המינהל ביקשה להוריד את הרטרואקטיבי מהצעת החוק, דהיינו לא להחיל אותה בשנת 2002 אלא מהיום.
משה גפני: מהיום גם הוותיקים יקבלו פטור?
יצחק וקנין: זה יכלול את כולם.
יצחק וקנין: הסכמנו לכך שלא נחיל את זה רטרואקטיבי.
יצחק וקנין: זאת הייתה הסכמה לא פשוטה.
יצחק וקנין: גם היום שר האוצר לא חתם על החלטת המינהל.
יצחק וקנין: אם לא הייתה הצעת החוק שלנו הדבר הזה היה נמשך ולא היו מחתימים את שר האוצר.
אריאל יוצר: מדיניות המקרקעין במדינת ישראל נקבעת על ידי מועצת מקרקעי ישראל מתוך ראייה של לשמור על מדיניות מקרקעין אחידה ולתת הנחות אזור מסוימות.
אריאל יוצר: מה שנאמר בוועדת שרים זה שהממשלה תתמוך בהצעה בהנחה שהיא תואמת בצורה מוחלטת את מה שנקבע.
משה גפני: היא תואמת?
אריאל יוצר: לא. החלטת המועצה אמרה שפטור מדמי חכירה יקבל רק מי שהסדיר את כל חובות העבר שלו.
אריאל יוצר: זה לא נאמר בהצעת החוק.
משה גפני: תנאי אחד של הממשלה היה שלא יינתן פטור מדמי חכירה למי שיש חובות למינהל.
אריאל יוצר: זה עקבי לכל החלטות המועצה.
אריאל יוצר: החלטת המועצה פטרה רק מי שמוכר כחוכר ולא מעבד זמני, או מי שיש לו אישור להרשאת מרעה.
משה גפני: החוק הזה לפי דעת מועצת המינהל יחול רק על מי שהוא חוכר ממש.
אריאל יוצר: הוא נודע כחוכר והמעמד שלו בקרקע הוא לא מעמד זמני,  מעבד זמני או מי שמקבל הרשאת מרעה.
משה גפני: זה שכתוב בהצעת החוק חוכר יחיד או תאגיד מכוח חוזה חכירה, חוזה שכירות, חוזה הרשאה ושימוש או כל חוזה אחר שמכוחו הוקנתה החזקה במקרקעין, לא מספיק?
אריאל יוצר: זה לא מספיק.
שי חרמש: הוא חוכר כחוק, הוא לא פולש.
יצחק וקנין: אתם לא באים לפה בידיים נקיות.
יצחק וקנין: עדיף שלא הייתם מחליטים במועצת המינהל.
יצחק וקנין: בעקבות החלטת המינהל אותם חוכרים הפסיקו לשלם ונצבר חוב לאותם גורמים.
יצחק וקנין: חלק מהאגודות ברמת הגולן חייבות  3 ו-4 מיליון שקל  בגין דמי החכירה.
יצחק וקנין: זה בעקבות החלטה של המינהל.
יצחק וקנין: אני לא אומר לא לגבות את החובות, רק אל תקנוס אותם.
שולמית שנקלר: המשמעות של ההחלטה שאומרת שהתנאי לקבלת הפטור יהיה לשלם את חובות העבר מחייבת את כל היישובים לוותר על הטיעונים המשפטיים שלהם ולשלם את החובות.
שולמית שנקלר: הנושא הזה נדון בבית משפט.
שולמית שנקלר: יש חשיבות גדולה לא להתנות את תשלום חובות העבר.
שולמית שנקלר: יש חשיבות לתחולה של החוק.
שולמית שנקלר: יש הכרה שיש כאן עיוות גדול מאוד.
שולמית שנקלר: השאלה למה לא לתת את התחולה מרגע שניתנה החלטה 817 או החלטה של המועצה שמכירה בעיוות ורוצה לתת את הפטור.
אהוד אמיתי: רשם האגודות תומך בהצעות החוק.
אהוד אמיתי: מתן הפטור מתקן עיוות.
אהוד אמיתי: הוויתור על הרטרואקטיביות מקטין את צמצום העיוות.
אהוד אמיתי: אני חושב שההסכמה של חברי הכנסת הנכבדים מהווה את המקסימום שאפשר לבקש ולצפות מהם.
אהוד אמיתי: ההתניה שמופיעה במינהל מערבבת 2 דברים שאינם קשורים זה בזה.
אהוד אמיתי: צמצום האפליה או ביטול אי השוויון מתפרש כפרס לאותם חקלאים, אבל לא כך.
אהוד אמיתי: כיוון שחיזוק ההתיישבות והיישובים החקלאים לאורך קו העימות הוא אינטרס לאומי רשם האגודות תומך בהצעות החוק.
מניה לייקין: ההצעה של המועצה אומרת שכל עוד החלטה 817 בתוקף עבור החדשים אז הוותיקים יהיו זכאים לפטור מחכירה.
מניה לייקין: הנוסח הזה קובע  פטור עצמאי לחוכרים הוותיקים בלי קשר להחלטה המקורית שממנה כל הנושא הזה.
מניה לייקין: זה עניין של ניסוח.
מניה לייקין: לעניין התחולה אין חפיפה מוחלטת.
מניה לייקין: ההגדרה של החוכר שיש בהחלטה של המועצה כוללת חוכרים לתקופה ארוכה, היא לא כוללת מעבדים זמניים.
שי חרמש: את היישובים זה כולל?
מניה לייקין: זה לא כולל הרשאות למרעה שמשלמים סכום מאוד סמלי של שקלים בודדים.
מניה לייקין: בחוק זה חל על כל סוג של הרשאה.
בועז מקלר: יש כאן עיוות מתמשך.
בועז מקלר: יש כאן דבר שלא נתפש.
בועז מקלר: מספר ישובים נמצא בקונצנזוס .
בועז מקלר: יש כאן מאבק מול אותם יישובים שמבקשים להשוות תנאים משנת 1998.
בועז מקלר: במלחמת לבנון השנייה עמוס ירון מונה לתפקיד שיגרום להקל על העומס שנגרם ליישובים.
בועז מקלר: יש פה התנגדות שאני לא יודע להסביר אותה.
בועז מקלר: אנחנו מבקשים להעביר את החוק הזה ולצמצם את העוול והעיוות שנגרם ליישובי קו העימות בצפון ובדרום.
משה גפני: סגן שר האוצר, יצחק כהן, ביקש במליאה להשמיט את סעיף הרטרואקטיבי.
משה גפני: אתם מסכימים להוריד את 2 הסעיפים האחרונים, שזה הרטרואקטיבי.
משה גפני: אמרתם שתתאמו את זה עם הממשלה.
שי חרמש: עם שרים ספציפיים.
משה גפני: נאמר פה העניין הזה שאדם שוכר את הקרקע לצורך מרעה ודמי החכירה מופחתים או קטנים מאוד.
משה גפני: אתם מוכנים להוריד את זה?
יצחק וקנין: יש מצב אבסורדי שבאה המדינה ונותנת קרקע ב-0 ואותו חקלאי שיש לו פרות לא יקבל על שטח המרעה.
שי חרמש: כל משתמש בקרקע זכאי לפטור.
משה גפני: אנחנו מורידים את 2 הסעיפים האחרונים, שזה הרטרואקטיבי.
משה גפני: הנימוקים שהעלתה הממשלה ומועצת המינהל  לא הגיוניים בעיני.
משה גפני: הטענות האלו הן חסרות היגיון.
משה גפני: לקראת הקריאה השנייה והשלישית תקיימו את הדיון.
חיים אורון: אני לא רוצה להתערב בדיון, אבל אני רק מציע לכם לחשוב טוב אם אתם רוצים לבטל את ההבדל בין זמני לקבוע.
חיים אורון: כל פעם שאומרים שזמני זה קבוע אנחנו לא דופקים את הזמני אלא את הקבוע.
שי חרמש: לזמני ביחידת יישוב אין בעיה.
יצחק וקנין: ג'ומס, אתה מדבר על גורם חיצוני.
חיים אורון: יש בעיה עם אדמות זמניות בכפר.
יצחק וקנין: אם מדובר על חקלאי חבר אגודה אין בעיה.
יצחק וקנין: אם הכוונה שלכם לחוכר חיצוני אני מסכים.
חיים אורון: אני חושב שהאינטרס של ההתיישבות זה להגיד שיש הבדל בין זמני לקבוע.
בועז מקלר: מי שחוטף עד היום אלה קווי העימות.
משה גפני: אני מבקש לא לפרסם את זה ולהמתין כמה ימים.
משה גפני: אני מציע שתבואו בדברים עם הממשלה ועם מועצת מינהל מקרקעי ישראל.
משה גפני: אנחנו מסכימים שאין רטרואקטיבי.
משה גפני: הניסוח אם זה יחול על זמני או על קבוע יתואם עם היועצת המשפטית של הוועדה.
משה גפני: אנחנו מצביעים כפוף למגבלה הזאת .
מניה לייקין: לנושא התחולה אני חושבת שמוסכם שזה חל על חוכר ויישוב חקלאי.
מניה לייקין: יש עוד כמה ניואנסים בהחלטה, כמו למשל שמדובר בתאגיד שיש לו רישיון בכל הארץ.
מניה לייקין: פה כתבנו שהוא לא יהיה פטור.
יצחק וקנין: אין ויכוח על זה.
מניה לייקין: כדאי להצמיד את זה להחלטה הכללית של המועצה, לא להגדרות של קו עימות.
יצחק וקנין: יישרנו קו לגבי הכל חוץ מהעניין של חובות העבר.
משה גפני: אם אתם מסכימים לקזז את חובות העבר בהצעת החוק אני לא מביא את זה להצבעה.
משה גפני: אם אתם מבקשים לקבל את עמדת הממשלה או מועצת המינהל על חובות העבר אני לא מצביע.
משה גפני: היות ואתם לא מקבלים את עמדת הממשלה ואת עמדת מועצת המינהל בעניין הזה אפשר להצביע.
משה גפני: לגבי  הנושא של הרטרואקטיבי יש הסכמה.
משה גפני: הייתה הסכמה לגבי כך שחובות עבר לא יהיו בעניין, רטרואקטיבי לא יהיה בעניין.
משה גפני: לגבי ההגדרות הייתה הסכמה.
משה גפני: את הניסוח תתאמו.
משה גפני: אם לא תהיה בעניין הזה הסכמה נקבל את העמדה של המציעים.
משה גפני: מועצת המינהל לא מהווה גורם שצריך כל כך להתחשב בו.
משה גפני: מי בעד אישור הצעת חוק יסודות התקציב (תיקון – פטור מדמי חכירה ליישובי קו עימות), התש"ע-2010, ירים את ידו?
משה גפני: ה צ ב ע ה     בעד – פה אחד     הצעת החוק אושרה
משה גפני: על סדר היום ערבות המדינה להקמת תחנות כוח.
משה גפני: קיימנו דיון מפורט בבקשתו של החשב הכללי ושל שר האוצר לתת ערבות מדינה.
משה גפני: אנחנו מיצינו את הדיון.
משה גפני: החלטנו שלא להחליט עד שלא יבוא היועץ המשפטי לממשלה או המשנה ליועץ המשפטי לממשלה.
משה גפני: עלו פה טענות בדבר חוקיות הבקשה הזאת.
משה גפני: אני שמח שהמשנה, אבי ליכט, נמצא איתנו.
אמנון כהן: היינו רוצים לדעת אם היו שינויים מההחלטות הקודמות.
שוקי אורן: אנחנו נמצאים בישראל במצב שבו יש עניין גדול מאוד של הממשלה לכך שיצרני חשמל פרטיים ייכנסו לשוק החשמל.
שוקי אורן: זה נושא שעוסקים בו שנים רבות.
שוקי אורן: עד היום זה לא נעשה.
שוקי אורן: אנחנו נמצאים בהזדמנות שזה כן יכול להיעשות.
שוקי אורן: יש מספר יזמים.
שוקי אורן: בחלק מהמקרים זה בעלי רישיונות.
שוקי אורן: יש גם מקרה של זכיין.
שוקי אורן: הם יכולים להקים תחנות כוח פרטיות.
שוקי אורן: התחנות האלו הן ממובילי הרפורמה העיקריים.
שוקי אורן: משק החשמל מצוי היום כל כולו בחברת החשמל.
שוקי אורן: הוא מצוי מבחינת ניהול המערכת, הייצור וההפצה.
שוקי אורן: חלק משמעותי ברפורמה זה לייצר מצב שבו הייצור לא יהיה רק בחברת חשמל.
שוקי אורן: כמובן שהשלב הבא הוא שניהול המערכת לא יהיה בחברת חשמל.
שוקי אורן: עצם זה שהכל נמצא ביחד יוצר מצב שחברת חשמל כמנהל המערכת היא זו שרוכשת את החשמל מהיצרנים.
שוקי אורן: מכיוון שכך, נוצרות מגבלות פיננסיות שיכולות להקשות על המימון.
שוקי אורן: כך קיבלנו את זה גם מיזמים שמנסים להקים ברישיון תחנות וגם מהמערכת הפיננסית.
שוקי אורן: בפנייה לוועדת הכספים ראינו חשיבות גדולה לסייע לתעשיית הינוקא הזאת לעבוד.
שוקי אורן: אני לא יכול לבוא ולהגיד שזה כלי שאנחנו רוצים אותו לנצח.
שוקי אורן: אנחנו מאמינים שעם הזמן, ברגע שיהיה מנהל מערכת נפרד הנושאים האלה ייפתרו מאליהם ולא תהיה בעיית מימון צולבת בין חברת חשמל ליזמים או בעלי הרישיונות האחרים.
שוקי אורן: אנחנו באנו עם ערבות שחייבת על פי החוק להיות מוגבלת בסכום.
שוקי אורן: היא גם מוגבלת בזמן, כדי לזרז ולאפשר הקמה של תחנות כוח.
שוקי אורן: עלו בדיון הקודם שאלות שהייתי מחלק אותן לשתיים.
שוקי אורן: שאלה ראשונה בקשר לתחולה:  האם זה רק בעלי רישיונות או גם מי שזכה במכרז.
שוקי אורן: אנחנו התנגדנו לכך שמי שזכה במכרז יוכל לקבל את ערבות המדינה.
שוקי אורן: אנחנו עדיין בעמדתנו זו.
שוקי אורן: אנחנו חושבים שזה לא נכון.